Om kop bo water in die drama-, sang- en dansbedryf te hou, en ’n teater vir 100 mense aan die gang te hou, was moeilik.
“Ons is op ons knieë gedwing. Op ’n dag het ’n pastoor opgedaag en gesê dat hy geroepe is om kerk in die teater te hou.
“Ek moes iewers skree om hulp en deur evangelisasie is ’n lewenspad saam met die Here vir my gebaan,” sê sy.
“Deur evangelisasie het ek ’n ander definisie gekry van wat dit is om die Here te dien. Hy het my ‘opgetel’. ”
Binne twee jaar het sy in Thailand beland, nadat sy alles verkoop het om by ’n sendingskool daar te werk.
Toe die uurglas in Thailand begin leegloop, het sy “ ’n geestelike honger gekry” om in Kroonstad in die kerk van haar vriend te bedien.
“Dit is wonderlik om deur die dramaklasse en my dramaskool met die jong mense te partner om ’n pad saam met die Here te stap.
Sophia en Robbie werk nie noodwendig saam in die bedryf nie, maar hulle het ’n noue verbintenis en wil hul roeping in die wêreld vervul.
Sy gedy in Kroonstad en is dankbaar vir die grondslag wat gelê is as jong kind – en die vredevolle en liefdevolle lewe wat sy toe saam met vier broers en susters kon ervaar.
Die herinneringe oor hoe dit is om ’n jong mens op die platteland te wees bemagtig haar om met die leerlinge te vereenselfwig.
“Ek het hoop vir Kroonstad. Ek sien hoe die Here regtig dinge begin restoureer. Hy bou die plek stukkie vir stukkie weer op. Dis ’n puik gemeenskap, met mense wat vir mekaar omgee.”
“Ek was op ’n punt in my lewe dat ek alleen sou faal, maar toe ek my lewe vir Hom gee, het ek besef Christus is die enigste weg tot God.”